- Gigi Becali, prima reacţie după ce FCSB a învins-o pe Sepsi
- Patronul FCSB nu a mai comentat meciul, aşa cum făcea de obicei
Gigi Becali a oferit prima reacţie după ce FCSB a învins-o pe Sepsi şi s-a distanţat la 7 puncte de locul 2 în Liga 1.
Patronul FCSB a fost extrem de sumar. El anunţa după umilinţa cu Rapid că nu va mai da declaraţii, aşa că nu a comentat meciul de astăzi.
Gigi Becali, prima reacţie după ce FCSB a învins-o pe Sepsi şi s-a distanţat la 7 puncte de locul 2 în Liga 1!
"Măi tată, nu mai vorbesc până nu ieșim campioni", s-a rezumat să spună Gigi Becali pentru fanatik.ro după FCSB – Sepsi 2-1.
Florinel Coman a avut o reacţie uluitoare despre penalty-ul pe care l-a comis. "Mbappe" a vorbit și despre victoria echipei sale, cu Sepsi.
Partida dintre FCSB și Sepsi, din prima etapă a playoff-ului, s-a încheiat cu scorul de 2-1. Victoria roș-albaștrilor, de pe Arena Națională, s-a văzut în format LIVE TEXT pe AS.ro.
"Mbappe de România" a vorbit despre victoria din partida cu Sepsi, care i-a dus pe roș-albaștrii la 7 puncte de Universitatea Craiova și Rapid, formații care se află pe locurile 2 și 3 ale playoff-ului. Totodată, acesta a recunoscut faptul că a încercat să îl păcălească pe arbitru, atunci când a făcut penalty-ul din care covăsnenii au marcat.
"E penalty, clar, dar e normal să încerci ceva pentru tine"
"Venim după o înfrângere usturătoare. Două zile foarte grele după meci, două zile nedormite, stres, gânduri necurate. Ăsta este fotbalul, la o săptămână ai şansa să te remarci din nou.
Este un plus, normal. Ne-am bucurat, până la urmă nici nu mai ştii dacă să te bucuri sau nu. Erau 15 puncte, sunt 7 acum, înainte de meci erau 4.
(n.r. despre gol) L-am simţit, am simţit fundaşul, m-am uitat înainte să primesc mingea, mi-am uitat Am vorbit cu cineva înainte de meci şi mi-a spus să îi dau în scurt.
La penalty, calc şi eu o dată şi fac penalty. E penalty, clar. În meci am reacţionat ca şi cum n-ar fi fost. Dar e normal să încerci ceva pentru tine.
Înainte urmăream echipele, acum urmărim să nu fim urmăriţi. Cred că vom fi campioni.
Am avut ocazia cu stângul. Am ieşit pentru că nu mai puteam, am făcut foarte multe sprinturi. Am zis să îi las locul unui coleg mult mai proaspăt care ştiam că va da totul pentru echipă.
Mă bucur că am fost convocat. Îmi era dor de naţională, de colegi. De-abia aştept să începem treaba pentru că a trecut foarte repede timpul de la calificare. De-abia aştept să ne pregătim şi să facem o figură frumoasă", a spus Florinel Coman, la digisport.ro.
FCSB – Sepsi 2-1. Băluţă şi Florinel Coman i-au dus pe "roş-albaştri" la 7 puncte de locul 2! Cum arată clasamentul în play-off
Meciul FCSB – Sepsi 2-1 a putut fi urmărit în format LIVE TEXT, pe AS.ro. Echipa lui Elias Charalambous a profitat de paşii greşiţi ai Rapidului şi CFR-ului şi a ajuns la 7 puncte de locul 2. FCSB e acum la 7 puncte de Universitatea Craiova şi Rapid.
Vicecampioana României a obţinut cel de-al 7-lea succes la rând în faţa grupării din Sfântu Gheorghe. Liderul Ligii 1 a primit şi întăriri. Siyabonga Ngezana, care a fost suspendat în eşecul drastic cu Rapid, este apt de joc cu Sepsi.
Cum arată clasamentul în play-off după victoria FCSB-ului:
- 1. FCSB – 35 de puncte
- 2. Rapid – 28 de puncte (a beneficiat de rotunjire)
- 3. Universitatea Craiova – 28 de puncte (a beneficiat de rotunjire)
- 4. CFR Cluj – 27 de puncte (a beneficiat de rotunjire)
- 5. Farul – 25 de puncte (a beneficiat de rotunjire)
- 6. Sepsi – 22 de puncte (a beneficiat de rotunjire)
FCSB (4-3-3): Târnovanu – Ov. Popescu, Ngezana, Dawa, Radunovic – Lixandru, Șut, Olaru (cpt.) – Băluță, Oct. Popescu, Fl. Coman
Rezerve: M. Udrea, A. Vlad – V. Crețu, Panțîru, Miculescu, Pandele, Phelipe, Antwi, Chiricheș, Alhassan
Absenți: Haruț, Pantea, Radaslavescu (accidentați)
Antrenor: Elias Charalambous
SEPSI (4-1-4-1): D. Moldovan – Oroian, Ninaj, Kecskes, D. Ciobotariu, N. Păun (cpt.) – Popsa, Kallaku, K. Varga, A. Dumitrescu – Debeljuh
Rezerve: Gedo, V. Tănasă – Safranko, Rența, I. Grigore, Aganovic, Kocsis, R. Varga, Rondon
Absenți: M. Ștefănescu (suspendat), Roland Niczuly, C. Matei, Alimi (accidentați)
Antrenor: Bernd Storck
Stadion: Arena Națională
Arbitru: Feșnic Horațiu (Cluj-Napoca). A1: Cerei Alexandru (Cluj-Napoca). A2: Mitruţi Daniel (Craiova)
Arbitru VAR: Costreie Sorin (Voluntari). Asistent VAR: Mladinovici Horia (Bucureşti).